Sekolah Kebangsaan Sungei Way

Sejarah Penubuhan Sekolah ini dinamakan SRK. Sungai Way adalah mengikut nama tempat kawasan ini iaitu Sungai Way. Bangunan asas sekolah ini terdiri dari satu Blok bangunan tiga tingkat yang mengandungi Bilik darjah 10 kelas, Pejabat, kantin dan lain-lain yang dibina antara tahun 1975-1976. Sekolah ini mula dibuka pada 3hb. Jan. 1977. Guru Besar pertama yang bertugas melaksanakan proses perjalanan sekolah ini ialah Puan Lailaton Al Bakri. Beliau berkhidmat seorang diri mulai 29hb. September 1976 tanpa kakitangan, peralatan dan bangunan yang belum siap sepenuhnya. Pada hari pertama sekolah dibuka iaitu pada 3hb. Januari 1977 seramai 943 orang murid mula belajar di sekolah ini dan dibahagikan kepada dua sidang. Sebanyak 10 kelas untuk sidang (sessi) pagi dan 10 kelas lagi di sidang petang telah dibuka yang meliputi dari darjah 1 hingga darjah 6. Pada ketika itu, sekolah ini mempunyai seramai 25 orang guru, 2 orang kakitangan pejabat dan 4 orang buruh Am. Pada ada tahun 1978 bilangan murid sekolah ini semakin bertambah sehingga meningkat kepada 1,069 orang dan dibahagikan kepada 22 buah kelas. Pada tahun 1979 dan 1980 sebuah kelas sekolah ini menumpang di SRK. La Salle dan 3 buah kelas lagi ditumpangkan di SRK. Kg. Tunku. Pada tahun 1981, sebuah bangunan baru (Blok B) mula digunakan. Bangunan ini mempunyai 8 buah bilik darjah, sebuah bilik guru dan sebuah perpustakaan. Akibat penghijrahan penduduk yang semakin meningkat di kawasan perindustrian Sungai Way khususnya, bilangan murid juga semakin bertambah. Pada tahun 1982 dan 1984 bilangan murid sekolah ini mencapai sehingga 1800 orang Selepas itu, beberapa buah sekolah baru di kawasan berhampiran telah dibuka. Ini menyebabkan bilangan murid sekolah ini berkurangan. Sehingga akhir tahun 1988, bilangan murid sekolah ini ialah lebih kurang 1500 orang sahaja. Bagaimanapun persekolahan masih lagi dijalankan didalam dua sidang iaitu pagi dan petang. Pencapaian Alamat Sekolah Kebangsaan Sungei Way Jalan Ss 9/13 Selangor, Malaysia ASD Telefon = 378768450 Fax = 378747724 Lagu Sekolah Lagu sekolah ini telah dicipta pada awal tahun 1980. Pencipta lagu sekolah ini merupakan seorang guru yang bersifat rendah diri dan mempunyai personaliti yang amat disenangi. Beliau adalah En. Zullkifly B Rasyid. Beliau berkhidmat di SK Sungei Way sejak tahun 1977 kemudian menyambung pelajaran di bidang ICT. Selepas itu beliau berkhidmat di sekolah lain kemudian kembali berkhidmat di SK Sungei Way. Beliau merupakan seorang yang sangat ringan tulang dan tidak lokek ilmu. Selain itu beliau juga seorang guru yang mempunyai pengetahuan ICT yang amat mendalam sehingga diberi gelaran Pakar ICT. Kemudian, beliau berkhidmat di SK Kelana Jaya kerana dinaikkan pangkat sebagai P.K Kokurikulum. LIRIK LAGU SEKOLAH Inilah sekolah kami Sekolah yang kami sanjung Menuntut ilmu bersama di sini Cita-cita tinggi menggunung Merah warna lambangnya Sentiasa waspada Putih warna bendera Tanda suci mulia Lima undang-undangnya Juga rukun negara Kami taat penuh setia S.K. Sungei Way berjaya Pautan luar